Vier fees saam met Môreson | George Herald
Vier fees saam met Môreson
Thursday, 04 February 2010, 08:37
Kinders van die MMôreson ACVV Kinder- en Jeugsorgsentrum.
GEORGE - Die Môreson ACVV Kinder- en Jeugsorgsentrum vier vanjaar sy 90ste bestaansjaar. In die lig hier-van word 'n fees beplan vir die naweek van 20 tot 22 Augustus.
Daar heers groot opgewondenheid by die fees-komitee oor al die bedrywighede wat beplan word.
Enigiemand wat betrokke was by Môreson in die verlede, hetsy oud-perso-neellede, oud-inwoners, oud-donateurs, oud-be-stuurslede, oud-hoof, na-week- en vakansie-ouers kan gerus nader staan en deel in hierdie fees-vieringe.
"Dit is vir ons belangrik dat soveel as moontlik oud-betrokkens in skakel by die fees.
Ons sou graag wou weet of daar nog 'n Môreson-inwoner leef wat deel was van die kinderhuis se eerste jare. Wat 'n voorreg sal dit wees om ons oudste lewende oud-inwoner te kan ontmoet!" So sê Janine Pretorius, Môreson se sekretaresse.
Môreson wil ook graag 'n feeskomitee saamstel om te help met die organisering van ons aktiwiteite.
Donasies, vrywilligers en idees van die publiek word verwelkom om 'n onvergeetlike fees te verseker. Vir navrae, kontak Janine by 044 874 4798 of 082 777 4169 of epos na more sonacvv@lantic.net.
Wees daarop bedag dat daar mense is wat weder-regtelik geld namens Môreson insamel. Mense moet in besit wees van 'n oorspronklike briefhoof en 'n oorspronklike stempel van Môreson daarop. Skakel gerus 044 874 4798 gedurende kantoorure vir navrae.